### | | | | --- | --- | | | | | --- | | **Byråd** 24. marts 2020 Sagsnr. 710-2014-64991 Dok.nr. 710-2020-110365 Sagsbehandler DPMFHA | | 46.                 Handleplan for 2020 og 2021 for Favrskov Kommunes sundhedspolitik - Åbent

###

|  |  |
| --- | --- |
| Tidl. politisk behandling | BY, 26.01.16, pkt. 20, BY, 29.05.18, pkt. 88 |
| Forventet sagsgang | SS-U, BS-U, KF-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag til
handleplan for 2020 og 2021 for Favrskov Kommunes sundhedspolitik.

Byrådet godkendte 26. januar 2016 ”Sundhedspolitik for
Favrskov Kommune 2016-19”. Social- og Sundhedsudvalgt besluttede 3. september
2019 at forlænge sundhedspolitikken i yderligere to år, så den gælder til og
med 2021.

Sundhedspolitikken har titlen ”Sammen skaber vi sundhed” og
sætter den overordnede retning for kommunens arbejde med at fremme borgernes
sundhed. Udmøntningen af politikken sker via en handleplan, der udarbejdes
hvert andet år.

I det vedlagte forslag til handleplan beskrives særligt
prioriterede indsatser inden for hvert af sundhedspolitikkens fem temaer:

·
Sunde børn og unge i trivsel

·
Mere sundhed for alle

·
Mere sundhed i det nære

·
Sammen om sunde arbejdspladser

·
Et aktivt liv i et sundt miljø.

Mange kommunale kerneopgaver uden for sundhedsområdet har
direkte indflydelse på borgernes sundhed. Det gælder fx arbejdet med børns
trivsel i dagtilbud. Det er derfor et fælles anliggende for de kommunale
serviceområder at skabe rammer, der fremmer borgernes sundhed. Indsatserne i
det vedlagte forslag til handleplan går derfor på tværs af kommunens
forvaltningsområder.

”Afrapportering for sundhedspolitikkens handleplan for 2018
og 2019” er vedlagt som bilag.

**VURDERING**

Social og Sundhed vurderer, at indsatserne i forslag til
handleplan for 2020 og 2021 vil bidrage til at fremme sundheden for de borgere,
som indsatserne er rettet imod.

Indsatserne baserer sig grundlæggende på anbefalingerne i
Sundhedsstyrelsens forebyggelsespakker, som formidler den aktuelt bedste viden
om effektive forebyggelsesindsatser. Samtidig følges Sundhedsstyrelsens
anbefaling om at kombinere generelle indsatser (fx forebyggelse af rygestart gennem
røgfri skoletid og fremme af aktiv transport ved at anlægge cykelstier) med
individorienterede tilbud (fx tilbud om rygestopforløb og besøg fra
sundhedsplejen).

De prioriterede indsatsområder understøtter de tre
fokusområder, der er fastlagt i ”Sundhedsaftalen 2019-2023”, som er indgået
mellem Region Midtjylland og de 19 midtjyske kommuner. Fokusområderne er
forebyggelse, ældre borgere og den nære psykiatri.

Endelig bygger flere af indsatserne videre på metoder og
viden opbygget gennem de seneste års erfaringer med sundhedsfremme og
forebyggelse i [adresse].

Det fremgår af afrapporteringen, at en stor del af
indsatserne i handleplanen for 2018 og 2019 er gennemført og afsluttet
(markeret med mørkegrøn i bilaget). I flere tilfælde er der afprøvet nye
metoder eller tilgange, som vil fortsætte som en del af det daglige arbejde i
kommunens tilbud. Det gælder fx arbejdet med at fremme tandsundhed blandt
borgere på psykiatriområdet.

En del af indsatserne i handleplanen for 2018 og 2019 vil
fortsætte som fokusområder i 2020 og 2021 (markeret med lysegrøn i bilaget), da
de fortsat kræver en fokuseret indsats. Det er bl.a. tilfældet med motorik- og
bevægelsesindsatsen for 0-10 årige børn, hvor der er behov for at forankre den
igangsatte indsats. Ligeledes vil forebyggelse af rygning fortsat være et
fokusområde, da det har stor betydning for borgernes generelle sundhed.

Social og Sundhed har indsamlet input til handleplanen fra
repræsentanter fra lokale patientforeninger og praktiserende læger.

Både patientforeninger og praktiserende læger giver udtryk
for opbakning til, at der fortsat er særligt fokus på sundhedsindsatsen for
borgere tilknyttet botilbud på handicap- og psykiatriområdet. Derudover
tilkendegiver patientforeningerne støtte til, at indsatsen for at modvirke
ensomhed fortsætter.

De praktiserende læger er endvidere positive over for
samarbejdet med [adresse] om bl.a. rygestop og forebyggelse af
klamydia-smitte.

**ØKONOMI**

Finansieringen af indsatserne i handleplanen sker dels via
rammen for sundhedsfremme og forebyggelse og dels inden for forvaltningernes
ordinære driftsbudgetter. Nogle indsatser er delvist finansieret af eksterne
projektmidler.

**INDDRAGELSE**

Social og Sundhed har indhentet input til handleplanen fra
lokale patientforeninger på møde 13. november 2019 samt fra repræsentanter for
de praktiserende læger på møde i Kommunalt-Lægeligt Udvalg (KLU) 10. december
2019.

**INDSTILLING**

Direktøren for Social og Sundhed indstiller til Byrådet:

1.
At forslag til handleplan for 2020 og 2021
for Favrskov Kommunes sundhedspolitik godkendes.

**BESLUTNING**

***Social- og Sundhedsudvalget, 3. marts 2020:***

Fraværende:Ingen

Indstilles godkendt.

***Kultur- og Fritidsudvalget, 4. marts 2020:***

Fraværende:ingen

Indstilles godkendt.

***Børne- og Skoleudvalget, 5. marts 2020:***

Fraværende:Ingen

Indstilles godkendt.

***Teknik- og Miljøudvalget, 5. marts 2020:***

Fraværende:Ingen

Indstilles godkendt.

***Økonomiudvalget, 17. marts 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Sundhedspolitik for Favrskov Kommune 2016-2021 | 710-2019-181108 |
| Handleplan 2020 og 2021 | 710-2020-116784 |
| Afrapportering for handleplan 2018 og 2019 | 710-2020-26298 |